નવી દિલ્હી: જૂની નોટોને નવી નોટોમાં બદલવાના આરોપમાં સીબીઆઈએ શનિવારે ભારતીય રિઝર્વ બેંકના બે અધિકારીઓની ધરપકડ કરી છે. અગાઉ બુધવારે પણ સીબીઆઈ આરબીઆઈના એક અધિકારીની ધરપકડ કરી ચૂકી છે. શનિવારે ધરપકડ કરવામાં આવેલા બે અધિકારીઓ પર આરબીઆઈના ચેસ્ટથી 1.99 કરોડ રૂપિયાની જૂની નોટોને નવી નોટોમાં બદલવાનો આરોપ છે. આ રેકેટમાં આરબીઆઈના અમુક વરિષ્ઠ અધિકારીઓ હોવાની આશંકા છે. જ્યારે મુંબઈમાં સીબીઆઈએ રેલ્વેના અધિકારીઓને પણ જૂની બંધ નોટોને નવી નોટોમાં બદલવાના આરોપમાં ધરપકડ કરવામાં આવી છે.